stanford-oval/wikipedia huggingface dataset:
Michael Moriarty

| Michael Moriarty> Henkilötiedot |
| --- | --- |
Syntynyt: 5. huhtikuuta 1941 (ikä 83) Detroit, Michigan, Yhdysvallat
Ammatti:  näyttelijä
Aiheesta muualla
IMDb 
Elonet
Michael Moriarty (s. 5. huhtikuuta 1941 Detroit, Michigan) on yhdysvaltalainen näyttelijä, käsikirjoittaja ja ohjaaja. Hänen ensimmäisiä pääosiaan elokuvissa oli baseballelokuva Bang the Drum Slowly – hiljennä-hidasta (1973). Emmy-palkinnon hän on saanut televisioelokuvasta The Glass Menagerie (näytelmän Lasinen eläintarha pohjalta 1974), minisarjasta Polttouhrit (1978) ja televisioelokuvasta James Dean (2002). Erich Dorfin roolista Polttouhreissa hän sai myös Golden Globe -palkinnon. Tony-palkinnon Moriarty sai vuonna 1974 näytelmästä Find Your Way Home. Moriarty näytteli vuosina 1990–1994 apulaispiirisyyttäjä Benjamin "Ben" Stonea televisiosarjassa Kova laki, ja oli jokaisena vuotena roolistaan ehdolla Emmyn saajaksi.
Mark Lindsay Chapman

Mark Lindsay Champman (s. 8. syyskuuta 1954 Lontoo) on englantilainen näyttelijä. Hän on tunnettu muun muassa yliperämies Henry Wilden roolista vuoden 1997 elokuvassa Titanic.
Mark Lindsay Chapman näyttelee John Lennonia elokuvassa Chapter 27.
Aiheesta muualla

Mark Lindsay Chapman Internet Movie Databasessa. (englanniksi)
Ma$e

Mase eli Mason Durrell Betha (s. 27. elokuuta 1977 Jacksonville, Florida) on yhdysvaltalainen rap-artisti. Ma$e tuli tunnetuksi ollessaan Sean ”Diddy” Combsin levy-yhtiössä Bad Boy Recordsissa 1990-luvun loppuvaiheilla.
Uran alkuvaiheet

Mase kasvoi New Yorkin Harlemissa, ja tutustui siellä ensi kertaa rap-musiikkiin. Hän oli lahjakas ja liittyi rap-ryhmään nimeltä Children of Corn, jossa hänet tunnettiin paremmin nimellä "Murder Mase". Vuonna 1996 Mase matkusti ryhmänsä kanssa Atlantaan tapaamiseen, ja toivoi tapaavansa tuottaja/artisti Jermaine Duprin, mutta sen sijaan hän tapasikin Sean "Diddy" Combsin ja allekirjoitti tämän kanssa levysopimuksen Bad Boy Recordsiin.
Samana vuonna Mase teki läpimurtonsa kappaleella Only You, joka paljasti nuoren räpparinalun lahjakkuuden. Seuraavana vuonna (1997) Mase nauhoitti ja julkaisi ensimmäisen sooloalbuminsa Harlem Worldin, joka myi platinaa ja tuli tunnetuiksi kappaleista "What you want", "Lookin' At Me" sekä "24 hours to live". Menestyneen albumin myötä Masesta tuli yksi levy-yhtiön suosituimmista artisteista.
Uran loppu

20. huhtikuuta 1999 Funkmaster Flexin Hot 97 haastattelussa Mase ilmoitti jättävänsä musiikkibisneksen. Hän julisti itsensä reformaatioiduksi kristityksi ja muutti Atlantan Georgiaan, ja ryhtyi opiskelemaan Clark Atlanta Universityssä. Hän saavutti kunnioitetun tohtorin arvon St. Paul's Bible Instituutissa ja kutsuu itseään Dr. Mason Bethaksi. Serkkunsa innoittamana Mase perusti Atlantaan kirkolliset S.A.N.E sekä Mason Betha Ministries -yhdistykset. Masen mennessä menojaan hänen yhteytensä Diddyyn katkesi ja molemmat keskittyivät omiin asioihinsa.
Paluu

Viiden vuoden poissaolon jälkeen Mase palasi takaisin Bad Boy Recordsiin albumillaan Welcome back sekä teki myös pienimuotoisen televisiosarjan paluustaan musiikkibisnekseen. Vaikka Mase olikin palannut takaisin musiikkibisnekseen, hän piti pastorin virkansa. Tästä syystä hänen albuminsa ei sisältänyt yhtäkään kirosanaa. Mase kuului jonkin aikaa G-Unittiin mutta ei saanut julkaistua albumiaan koska 50 Cent uskoi että levy ei menestyisi.
Ma$e sosiaalisessa mediassa

Vuonna 2014 sosiaalisen median kuvapalvelu Instagram suoritti ison siivousurakan valekäyttäjistään, jonka seurauksena räppärin lähes jokainen 1,6 miljoonasta seuraajasta poistui.
Diskografia

Harlem World (1997)
Double Up (1998)
Welcome Back (2004)
Magdalena Tul

| Magdalena Tul |
| --- | --- |

Henkilötiedot
Syntynyt: 29. huhtikuuta 1980 (ikä 44)
Muusikko
Taiteilijanimi:  Lady Tullo ja Sasha 
Laulukielet:  puola, englanti
Aktiivisena:  2000-
Tyylilajit:  Pop
Aiheesta muualla
magdalenatul.com
  [ Muokkaa Wikidatassa ] [ ohje ]  
Magdalena Ewa Tul (s. 29. huhtikuuta 1980 Gdańsk) on puolalainen laulaja. Hänet valittiin edustamaan maataan Düsseldorfissa järjestettävään Eurovision laulukilpailuun 2011. Hän osallistui kilpailuun kappaleella "Jestem". Esitys ei päässyt kilpailun semifinaalista finaaliin.
Diskografia

V.O.H. – The Victory Of Heart (2007)
Aiheesta muualla

Magdalena Tulin kotisivut
Merle Kilgore

Merle Kilgoren hauta Hendersonvillessä Tenneseessä.
Wyatt Merle Kilgore (9. elokuuta 1934 – 6. helmikuuta 2005) oli yhdysvaltalainen countrymuusikko. Hän työskenteli myös näyttelijänä, joka esiintyi muun muassa Robert Altmanin Nashvillessä (1975).
Kilgore sekä levytti itse että kirjoitti lauluja muille artisteille, kuten June Carter Cashille, Claude Kingille, Johnny Hortonille ja Tommy Roelle.
Kilgore pääsi vuonna 1998 Nashville Songwriters Hall of Fameen. Hän kuoli 70-vuotiaana sydänvaivoihin kesken keuhkosyöpähoitojen.
Aiheesta muualla

Merle Kilgore Internet Movie Databasessa. (englanniksi)
Masahiro Hayama

| Masahiro Hayama> Henkilötiedot |
| --- | --- |
Syntynyt: 23. tammikuuta 1910
Kansalaisuus:   Japani
Jääkiekkoilija
Pelipaikka:  puolustaja
Seurat:  Japanin maajoukkue
Masahiro Hayama (23. tammikuuta 1910 – ?) oli japanilainen jääkiekkoilija, pelipaikaltaan puolustaja. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.
Michael Mukasey

| Michael Mukasey |
| --- | --- |
 Michael Mukasey
Henkilötiedot
Koko nimi:  Michael Bernard Mukasey
Syntynyt: 28. heinäkuuta 1941 (ikä 83) New York, New York, Yhdysvallat
Kansalaisuus:  Yhdysvallat
Ammatti:  asianajaja
Poliitikko
Puolue:  republikaaninen puolue
Michael Bernard Mukasey (s. 28. heinäkuuta 1941 New York, New York, Yhdysvallat) on yhdysvaltalainen lakimies ja entinen liittovaltion tuomari, joka toimi Yhdysvaltain 81. oikeusministerinä presidentti George W. Bushin hallinnossa.
Mukassey syntyi New Yorkissa vuonna 1941. Hän suoritti humanististen tieteiden kandidaatin tutkinnon Columbian yliopistosta vuonna 1963 ja oikeustieteiden kandidaatin tutkinnon Yalen yliopistosta vuonna 1967. Hän työskenteli lakimiehenä New Yorkissa 20 vuotta, joista neljä vuotta tuomarin avustajana New Yorkin eteläisessä piirikunnassa. Presidentti Ronald Reagan asetti Mukaseyn heinäkuussa 1987 ehdokkaaksi New Yorkin eteläisen piirikunnan oikeuden tuomariksi, ja senaatti hyväksyi Mukaseyn valinnan marraskuussa, ja hänet asetettiin virkaan. Hän toimi tehtävässä kahdeksantoista vuotta, josta ylimpänä tuomarina maaliskuusta 2000 heinäkuuhun 2006. Syyskuussa 2007 presidentti George W. Bush asetti Mukasseyn ehdokkaakseen oikeusministeri Alberto Gonzalesin seuraajaksi. Senaatti vahvisti Mukasseyn valinnan marraskuussa 2007. Mukassey toimi oikeusministerinä tammikuuhun 2009 eli presidentti George W. Bushin virkakauden loppuun saakka.
Käännös suomeksi
Merle Jääger

| Merle Jääger |
| --- | --- |

Henkilötiedot
Syntynyt: 19. lokakuuta 1965 
Ammatti:  näyttelijä, runoilija, kirjailija
Näyttelijä
Taiteilijanimet:  Merca
Aiheesta muualla
IMDb
Merle Jääger (s. 19. lokakuuta 1965) on virolainen teatteri- ja filminäyttelijä sekä kirjailija.
Vuonna 1983 hän valmistui lukiosta ja vuonna 1988 näyttelijäksi Viron musiikki- ja teatteriakatemian esittävän taiteen laitokselta.
Jääger on toiminut näyttelijänä Vanemuine-teatterissa vuodesta 1988, joskin hän on ollut pitkään virkavapaalla. Hän on saanut näyttelijäntyöstään Voldemar Panso -palkinnon 1988 ja Ants Lauter -palkinnon 1997. Vuonna 1999 hänet palkittiin Virossa vuoden parhaana naisnäyttelijänä. Myös Tarton teatterifestivaalilla 2004 hänet valittiin parhaaksi naisnäyttelijäksi. Hänen tunnetuin filmiroolinsa on virolaisessa seikkailuelokuvassa Malev.
Jääger on Tarton kaupunginvaltuuston jäsen  ja osallistui vuoden 2014 europarlamenttivaaleihin Viron itsenäisyyspuolueen ehdokkaana.
Runokokoelmat

Erityisesti Jäägerin punk-runot ovat tunnettuja.
1989 Merca by air mail
1989 Mercamerka
1998 Vana libu hommik
2005 Hele häärber
2007 Narrivile
Merle Haggard

| Merle Haggard |
| --- | --- |
 Merle Haggard kesäkuussa 2009
Henkilötiedot
Koko nimi:  Merle Ronald Haggard
Syntynyt: 6. huhtikuuta 1937
Kuollut: 6. huhtikuuta 2016 (79 vuotta)
Kansalaisuus:   Yhdysvallat
Muusikko
Laulukielet:  englanti
Aktiivisena:  1963–2016
Tyylilajit:  kantrimusiikki
Soittimet:  kitara
Levy-yhtiöt:  Capitol, MCA
Aiheesta muualla
Kotisivut
  [ Muokkaa Wikidatassa ] [ ohje ]  
Merle Ronald Haggard (6. huhtikuuta 1937 – 6. huhtikuuta 2016) oli yhdysvaltalainen kantrilaulaja-lauluntekijä ja kitaristi. Haggard yhdessä Buck Owensin ja The Strangers -yhtyeensä kanssa loivat kantrimusiikin ns. Bakersfield-soundia.
Haggard joutui vuonna 1957 ryöstön yrityksestä San Quentinin vankilaan ja siellä näkemänsä Johnny Cashin kuuluisan konsertin innoittamana kiinnostui musiikista. 1970-luvulla Haggard oli mukana luomassa outlaw countryn tyylisuuntaa. Haggard teki vielä 2000-luvulla useita varsin hyvin menestyneitä albumeja. 1997 Haggard kutsuttiin Oklahoma Music Hall of Famen jäseneksi tunnustuksena kappaleesta ”Okie from Muskogee”.
Hän teki kymmeniä albumeja, ja kaikkiaan 38 hänen singleään on päässyt listan kärkipaikalle. Lisäksi hän voitti kolme Grammy-palkintoa. Albumi I’m a Lonesome Fugitive (1967) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Haggard kuoli 79. syntymäpäivänään keuhkokuumeeseen. Hän oli ennen kuolemaansa joutunut perumaan esiintymisiä ja olemaan sairaalahoidossa.
Aiheesta muualla

Viralliset sivut (Arkistoitu – Internet Archive) (englanniksi)
Merle Haggardin muistokirjoitus Helsingin Sanomissa
Merle Soppela

| Merle Soppela |
| --- | --- |

Henkilötiedot
Syntynyt: 28. huhtikuuta 1991 (ikä 33) Rovaniemi, Suomi
Uran tiedot
Pituus:  161 cm
Laji:  alppihiihto 
Maailmancup
Kaudet:  2012–2017
Merle Soppela (s. 28. huhtikuuta 1991) on suomalainen entinen alppihiihtäjä. Hän edusti Santa Claus Ski Team -seuraa. Soppela kilpaili pujottelussa, suurpujottelussa ja super-alppiyhdistetyssä.
Alppihiihdon maailmanmestaruuskilpailuihin Soppela osallistui vuosina 2013, 2015 ja 2017. Paras tulos oli vuoden 2015 pujottelun 21:s sija.
Vuonna 2009 Soppela sijoittui 28:nneksi nuorten MM-kilpailujen pujottelussa. Maailmancupissa hän kilpaili ensimmäisen kerran Levillä marraskuussa 2010 keskeyttäen ensimmäisellä kierroksella. Vuoden 2011 MM-kilpailuissa Soppela oli pujottelussa 16:s ja suurpujottelussa 22:s. Maailmancupissa Soppela pääsi ensimmäisen kerran maaliin Ofterschwangin pujottelussa maaliskuussa 2012 ollen ensimmäisen laskun 43:nneksi nopein. Kauden 2015–2016 alussa Soppela loukkaantui harjoitusleirillä ja joutui jättämään kauden väliin.
SM-kilpailuissa Soppela on saavuttanut neljä kultaa, yhden hopean ja neljä pronssia.
Soppela lopetti uransa keväällä 2017.
Aiheesta muualla

Karttunen, Anu: Soppelan suurpujottelu vakuuttanut valmentajankin Yle Urheilu.  9.10.2012.
Marilyn Chambers

Marilyn Chambers vuonna 2005.
Marilyn Chambers (oikealta nimeltään Marilyn Ann Briggs, 22. huhtikuuta 1952 Providence, Rhode Island, Yhdysvallat – 12. huhtikuuta 2009 Santa Clarita, Kalifornia, Yhdysvallat) oli yhdysvaltalainen pornonäyttelijä.
Hän sijoittui kuudenneksi AVN:n 50 parasta pornonäyttelijää-listassa ja pääsi Playboyn 100 vuosisadan parhaan seksinäyttelijöiden joukkoon vuonna 1999. Vaikka hänet muistetaan etupäässä pornoelokuvistaan, hän siirtyi onnistuneesti Hollywoodiin, ja häntä on kutsuttu "pornon kuuluisimmaksi mainstreamnäyttelijäksi". Hän työskenteli myös Ivory Snow’n puhdistusainemainosten mallina.
Ura > Behind the Green Door

Chambers lähti Los Angelesiin ja San Franciscoon Roz Kellyn kanssa mainostamaan pikkuelokuvaa *The Owl and the Pussycat* (1970). Hän ei saanut osia lukuun ottamatta alastonkohtausta Sean S. Cunninghamin Togetherissä (1971). Hän työskenteli sekä yläosattomana tarjoilijana että alastontanssijana. "Muutin San Franciscoon koska kuvittelin sen olevan viihdemaailman pääkaupunki, mitä se todellakaan ei ole", hän sanoi.
Chambers etsi turhaan töitä teatterista ja tanssiryhmistä. 1972 hän näki San Francisco Chroniclesissa ilmoituksen "suurelokuvan" näyttelijähausta. Hän saapui koenäytökseen, jossa kävi ilmi että kyse on pornoelokuvasta nimeltä Behind the Green Door. Hän aikoi jo poistua, kun tuottajat Artie ja Jim Mitchell huomasivat hänen muistuttavan Cybill Shepherdiä. Chambers ei lukenut käsikirjoitusta, koska halusi roolihahmonsa kokevan elokuvan yllättävät käänteet aidompina.
Ura > Rabid

Chambers voitti pääosan David Cronenbergin halpatuotannossa Rabid, joka julkaistiin 1977. Cronenberg sanoi halunneensa Sissy Spacekin rooliin, mutta studio esti sen aksentin vuoksi. Ohjaajan mukaan idea Chambersin pääosasta tuli tuottaja Ivan Reitmanilta, joka oli kuullut Chambersin etsivän mainstream-roolia. Reitman arveli, että markkinointi olisi helpompaa eri alueilla, jos pääosassa olisi tunnettu pornotähti. Cronenberg sanoi myös, ettei ollut nähnyt Behind the Green Dooria ennen valinnan tekemistä.
Yksityiselämä

Chambersilla on tytär McKenna Taylor, joka löysi äitinsä kuolleena asuntovaunusta ja auttoi Vivid Entertainment-tuotantoyhtiötä roolituksessa Behind the Green Doorin uusintafilmatisoinnissa.
Palkinnot

XBIZ Awards 2008: Palkinto luokassa Naisnäyttelijän elinaikainen saavutus
Masahiro Tanaka

| Masahiro Tanaka> 田中 将大 |
| --- | --- |
 Tanaka vuonna 2007
Henkilötiedot
Koko nimi:  Masahiro Tanaka
Syntynyt: 1. marraskuuta 1988 (ikä 35) Itami, Japani
Kansalaisuus:   Japani
Baseballpelaaja
Pelipaikka:  Syöttäjä
Pituus:  188 cm
Paino:  93 kg
Lyöntipuoli:  oikea
Heittokäsi:  oikea
Nyk. joukkue:  New York Yankees
Sarja:  MLB
Pelaajaura
Seurajoukkueet
2007–2014 2014–:  Tohoku Rakuten Golden Eagles New York Yankees
Aiheesta muualla
masahiro-tanaka.jp
Masahiro Tanaka (jap. 田中 将大, Tanaka Masahiro, s. 1. marraskuuta 1988 Itami) on japanilainen baseballpelaaja, joka on vuodesta 2014 lähtien edustanut MLB-liigassa pelaavaa New York Yankeesiä.  Hänen pelipaikkansa on syöttäjä.
Ennen Pohjois-Amerikan kentille siirtymistään Tanaka pelasi NPB-liigan  Tohoku Rakuten Golden Eaglesissa.
Matilda (täsmennyssivu)

Matilda ja Matilde voi tarkoittaa seuraavia asioita:
Matilda, naisen nimi
Matilda, Roald Dahlin romaani vuodelta 1988
Matilda, Daniel Mannin elokuva vuodelta 1978
Matilda ja lasten kapina (Matilda), yhdysvaltalainen elokuva vuodelta 1996
Matilda, venäläinen elokuva vuodelta 2017
Matilda II, brittiläinen toisen maailmansodan panssarivaunu
Matilda, perunalajike
Matilda (ruots. Mathildedal), kylä Salon Perniössä
Michael Moore (poliitikko)

Michael Moore
Michael Kevin Moore (s. 3. kesäkuuta 1965 Dundonald, Pohjois-Irlanti) on brittiläinen poliitikko. Hän on Yhdistyneen kuningaskunnan parlamentin alahuoneen jäsen vuodesta 1997 ja Skotlanti-ministerinä David Cameronin hallituksessa 29. toukokuuta 2010 lähtien. Moore korvasi Danny Alexanderin, joka siirtyi toiseksi valtiovarainministeriksi eronneen David Lawsin tilalle. Moore on yksi viidestä liberaalidemokraattisesta ministeristä Cameronin koalitiohallituksessa.
Aiheesta muualla

Michael Mooren virallinen sivusto (Arkistoitu – Internet Archive)
BBC:n henkilökuva Mooresta
Masahudu Alhassan

| Henkilötiedot |
| --- | --- | --- | --- |
Syntymäaika: 1. joulukuuta 1992 (ikä 31)
Syntymäpaikka:  Tarkwa, Ghana
Pelipaikka: vasen laitapuolustaja
Pituus: 176 cm
Seura
Seura:  Turun Palloseura
Pelinumero: 19
Seurat
| Vuodet | Seura | O | (M) |
| 2011–2013 |  Genoa | 4 | (0) |
| 2012 | →  Novara | 16 | (1) |
| 2013–2015 |  Udinese | 0 | (0) |
| 2013 | →  Novara | 2 | (0) |
| 2013–2014 | →  Latina | 38 | (1) |
| 2015 | →  Latina | 16 | (1) |
| 2015–2016 | →  Perugia | 11 | (0) |
| 2016–2017 |  Perugia | 3 | (0) |
| 2018 |  Teuta Durrës | 13 | (1) |
| 2018–2019 |  Al-Ain |  |  |
| 2020– |  TPS | 5 | (1) |
Maajoukkue
| 2011–2012 |  Ghana | 8 | (0) |
 Seurajoukkueuran tilastot kattavat vain kansalliset sarjat, päivitetty 29. heinäkuuta 2020.  Maajoukkueuran tilastot päivitetty 15. joulukuuta 2014.
Masahudu Alhassan (s. 1. joulukuuta 1992 Tarkwa, Ghana) on ghanalainen jalkapalloilija. Hänen pelipaikkansa on vasen laitapuolustaja. Hän edustaa kaudella 2020 Suomen Veikkausliigassa pelaavaa Turun Palloseuraa.
Alhassan pelasi Genoassa neljä Serie A -ottelua kaudella 2011–2012. Tämän jälkeen hän pelasi Serie B:ssä Novaran, Latinan ja Perugian joukkueissa. Hän kuului yli kaksi vuotta Udinesen omistukseen mutta ei päässyt pelaamaan sen edustusjoukkueessa kertaakaan. Vuosina 2018–2019 Alhassan pelasi Albaniassa ja Saudi-Arabiassa. Kaudeksi 2020 hän siirtyi Veikkausliigassa pelaavaan Turun Palloseuraan. Hän teki maalin viidennessä liigaottelussaan FC Lahtea vastaan.
Alhassan on pelannut Ghanan maajoukkueessa kahdeksan ottelua: kaksi vuonna 2011 ja kuusi vuonna 2012. Hän oli mukana Afrikan-mestaruuskilpailuissa 2012 ja pelasi viisi joukkueensa kuudesta ottelusta.
Michael Moussa Adamo

Michael Moussa Adamo
Michael Moussa Adamo (10. tammikuuta 1961 Makokou, Gabon – 20. tammikuuta 2023 Gabon) oli gabonilainen poliitikko ja Gabonin ulkoministeri. Hän toimi aiemmin puolustusministerinä ja Gabonin Yhdysvaltojen-lähettiläänä.
Moussa Adamo kuoli saatuaan sydänkohtauksen hallituksen kokouksessa.
Aiheesta muualla

Kuvia tai muita tiedostoja aiheesta Michael Moussa Adamo Wikimedia Commonsissa
Gabon foreign minister dies of heart attack while waiting to attend cabinet meeting South China Morning Post.  21.1.2023. (englanniksi)
M/S Tor Baltica

| M/S Tor Baltica |
| --- | --- |
Tyyppi:  Rahtilaiva
Lippuvaltio:  Latvia
Kotipaikka:  Riika
IMO-numero:  7528594
MMSI-numero:  275345000
Tunnuskirjaimet:  YLCQ
Aiemmat nimet:  1977–2001: Elk 2001– Tor Baltica
Omistaja:  Balticum Shipping
Aiemmat omistajat:  1977–1978: Stena Line Ltd 1978–1982: Standard Chartered Merchant Bank 1982–1986: Elk Leasing Co Ltd 1986–2000: P&O Ferries Ltd 2000–2003: DFDS Tor Line 2003–2007: Baltica Shipping & Trading Co. Ltd. 2007– Balticum Shipping
Rakennustelakka:  Hyundai Shipbuilders & Heavy Industries, Ulsan, Etelä-Korea
Rakennusnumero:  645
Vesillelasku:  21. kesäkuuta 1977
Luovutettu:  28. joulukuuta 1977
Tekniset tiedot
Pituus:  163,61 m
Leveys:  22,9 m
Syväys:  7,52 m
Bruttovetoisuus:  6 182 brt
Koneisto:  2 × Pielstick 12PC2-5V-400 V-diesel
Koneteho:  11 475 kW
Nopeus:  31,48 km/h
Nopeus:  17 kn
Hyttejä:  12
Lastikapasiteetti:  1 886
Lähteet:  
M/S Tor Baltica (IMO 7528594) on Balticum Shippingin omistuksessa oleva ro-ro-rahtialus. Alus on rakennettu vuonna 1977 Ulsanissa, Etelä-Koreassa. Tor Baltica on rekisteröity Latvian lipun alle ja sen kotisatama on Riika. Nykyisin DFDS Tor Line liikennöi aluksella Saksan Kielin ja Venäjän Pietarin välillä.
Tekniset tiedot

Pituutta Tor Balticalla on 163,61 metriä, leveyttä 22,9 metriä ja syväys on 7,52 metriä. Laivan koko tilavuus (bruttovetoisuus) on 6 182 bruttorekisteritonnia ja matkustus- ja lastitilojen tilavuus (nettovetoisuus) 2 802 nettorekisteritonnia. Aluksen kuollut paino eli kantavuus on 8 593 tonnia. Aluksen lastikapasiteetti on 1 886 kaistametriä. Laivan huippunopeus on noin 17 solmua.
Laivan pääkoneina on kaksi Pielstick 12PC2-5V-400 V-dieselmoottoria, jotka yhdessä kehittävät 11 475 kilowatin tehon.
Tekniset tiedot > Alustyyppi

Tor Baltica on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
Käyttöhistoria > 1977–2000

21. kesäkuuta 1977 alus laskettiin vesille eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 645. Alus valmistui joulukuun lopulla kolmantena 11 aluksen sarjasta, jonka muodostavat valmistumisjärjestyksessä M/S Global Freighter (nimi valmistuessa Merzario Ausonia), M/S Stena Transfer (Stena Runner), M/S Kilmore (Norsky), uponnut M/S Finnbirch (Stena Prosper), M/S Finnforest (Stena Project), M/S Atlantic Freighter (Tor Felicia), M/S Stena Partner (Alpha Enterprise), M/S Stena Transporter (Merzario Espania) ja M/S Diplomat (Stena Trader). Aluksista yhdessä käytetään nimitystä Stena Searunner-sarja ja kaikki alukset ovat tanskalaisen Knud E. Hansen A/S:n suunnittelemia.
28. joulukuuta alus luovutettiin Stena Linen omistukseen, joka rekisteröi aluksen Elk -nimisenä Yhdistyneen kuningaskunnan lipun alle. Kotisatamaksi tuli Lontoo. Tämän jälkeen laiva aikarahdattiin eli vuokrattiin P&O Ferries -varustamolle, jonka jälkeen P&O Ferrymasters aloitti liikennöinnin sillä Göteborgin ja Middlesbroughin välillä. Vuonna 1978 Standard Chartered Merchant Bank osti Elkin. 10. maaliskuuta 1979 alus ajoi karille Göteborgin edustalla. Kolmen päivän kuluttua se irrotettiin karilta ja hinattiin telakalle korjattavaksi. 5. joulukuuta 1981 North Sea Ferries B.V. vuokrasi Elkin  tekemään yhden Rotterdamin ja Ipswichin välisen matkan. 9. ja 13. joulukuuta sama toistui. Huhtikuussa 1982, Falklandin sodan aikana, Britannian puolustusministeriö tilasi Elkin kuljettamaan kalustoa  Falklandinsaarille. 12. heinäkuuta 1982 alus meni Smit Shiprepairsin telakalle Plymouthiin, Englantiin. Kuukauden kuluttua se palasi takaisin Göteborgin ja Middlesbroughin välille. Syyskuussa alus siirtyi Elk Leasing Co Ltd:n haltuun. Vuonna 1986 P&O Ferries osti Elkin, jonka jälkeen laiva meni pidennettäväksi Reunis Du Nord et de I´Ouestin telakalle Dunkerqueen, Ranskaan.
Käyttöhistoria > 2000–

Joulukuussa 2000 DFDS Tor Line osti aluksen. Kesäkuussa 2001 laivan nimi vaihtui Tor Balticaksi. Syyskuussa 2001 laiva aikarahdattiin Yhdysvaltain puolustusministeriön liikenteeseen. Myöhemmin samana vuonna rahtaussopimus päättyi ja Tor Baltica siirtyi Göteborgin ja Harwichin väliseen liikenteeseen.
Elokuussa 2003 Baltica Shipping & Trading Co. Ltd. osti aluksen, rekisteröi sen Belizen lipun alle ja teki vuokrasopimuksen, jolla alus siirtyi DFDS Tor Linen liikenteeseen kolmeksi vuodeksi. Syyskuun alussa Tor Baltica aloitti liikennöinnin linjalla Fredericia–Kööpenhamina–Klaipėda. Seuraavana vuonna reitti vaihtui: Göteborg–Harwich–Rotterdam. Vuonna 2005 reitti vaihtui kahdesti: ensin Immingham–Zeebrugge ja sen jälkeen Kiel–Pietari.
Marraskuussa 2007 Balticum Shipping osti laivan ja aikarahtasi sen DFDS Tor Linen liikenteeseen. Tor Baltica myös rekisteröitiin samalla Latvian lipun alle ja kotisatamaksi tuli Riika.
Aiheesta muualla

Fakta om Fartyg – M/S Elk (ruotsiksi)
The ferry site – M/F Tor Baltica (englanniksi)
Michel Caux

| Michel Caux> Henkilötiedot |
| --- | --- |
Syntynyt: 30. elokuuta 1946 (ikä 78) Chamonix, Haute-Savoie, Ranska
Kansalaisuus:   Ranska
Jääkiekkoilija
Pelipaikka:  hyökkääjä
Pituus:  178 cm
Paino:  67 kg
Pelaajaura
Pääsarjaura:  1963–1979
Seurat:  Chamois de Chamonix (Ranska)
Michel Caux (s. 30. elokuuta 1946 Chamonix) on ranskalainen jääkiekkoilija, joka pelasi hyökkääjänä. Hän edusti Ranskan pääsarjan Chamois de Chamonix’ta yhdeksän kauden ajan vuosina 1963–1979. Caux kuului myös Ranskan joukkueeseen Grenoblen talviolympialaisissa 1968.
Mark Sampson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mark Sampson
Syntymäaika: 18. lokakuuta 1982
Syntymäpaikka: Creigiau, Wales
Pelipaikka: puolustaja
Seura
Seura: Englanti naiset
Tehtävä: päävalmentaja
Seurat
| Vuodet | Seura | O | (M) |
|  | Cardiff Corinthians | – | (–) |
Valmennusura
2008–2010: Taff’s Well
2009–2013: Bristol City WFC
2013–: Englanti naiset
 Seurajoukkueuran tilastot kattavat vain kansalliset sarjat, päivitetty 3. tammikuuta 2016.
Mark Sampson (s. 18. lokakuuta 1982 Creigiau) on walesilainen jalkapallovalmentaja, joka on vuodesta 2013 toiminut Englannin naisten jalkapallomaajoukkueen päävalmentajana.
Ura pelaajana

Sampsonin ura pelaajana ei ollut kovin hyvä. Hän pelasi amatööritasolla Cardiff Corinthians -seurassa, jossa hänen veljensä toimi valmentajana. Pelipaikaltaan Sampson oli puolustaja.